Dóra Júlía er einn vinsælasti plötusnúður bæjarins og hafa karókíkvöld hennar og Þórunnar Antoníu slegið í gegn . Mynd / dóra Í hlutafélagaskrá kemur það fram að stjörnuparið Pálmi Ragnar Ásgeirsson , StopWaitGo-maður , og Dóra Júlía Agnarsdóttir plötusnúður eru að stofna félagið Rok Records ehf . Tilgangur félagsins er eins og segir í hlutafélagsskráningunni „ Þróun , ráðgjöf , útflutningur og framleiðsla á tónlist . Umboðsmennska og innheimta stefgjalda og útgáfuréttar ( publishing / master rights ) . Rekstur hljóðvers . “ Það má leiða líkur að því að hér sé að verða til nýtt „ powerhouse “ í tónlistarbransanum á Íslandi en Pálmi Ragnar hefur , ásamt bróður sínum Ásgeiri Orra og Sæþóri Kristjánssyni , komið nálægt nánast öllum vinsælum poppsmellum landsins síðasta áratuginn eða svo en virðist nú vera að færa sig út í rekstur plötufyrirtækis ásamt kærustu sinni . Dóra Júlía hefur verið að gera það gott sem plötusnúður og þær Þórunn Antonía halda vikulegt karókíkvöld á Sæta svíninu . Hvorki Dóra né Pálmi vildu tjá sig um málið og því ekki ljóst hvernig rekstri plötufyrirtækisins verður háttað að öðru leyti en kemur fram í hlutafélagsskráningu en þar er Pálmi skráður sem stjórnarmaður og Dóra Júlía í varastjórn . Tónlistarútgáfa hér á landi virðist vera að vakna úr ákveðnum dvala en seint á síðasta ári stofnuðu þeir Sölvi Blöndal og Ólafur Arnalds plötufyrirtækið Alda Music sem nú hefur á sínum snærum listamenn eins og Úlfur Úlfur , Hildi og Ella Grill .